rejauldu/bengali-wikipedia huggingface dataset:
মোনাস্তিরের বড় মসজিদ () হল একটি ঐতিহাসিক তিউনিসীয় মসজিদ, যা মোনাস্তির শহরে অবস্থিত। এটি শহরের উপকণ্ঠে সমুদ্রের পাশে মোনাস্তিরের রিবাতের নিকটে অবস্থিত। মসজিদটি পাথরের তৈরি উঁচু বাইরের দেয়াল, জানালা ও দরজার চারপাশের নকশা এবং মিহরাবের বরাবর বিস্তৃত খিলান দ্বারা চিহ্নিত।   ইতিহাস ও স্থাপত্য  বর্তমান মসজিদটি কয়েক শতাব্দী ধরে সম্প্রসারণ ও সংস্কারের মধ্য দিয়ে গেছে। এটি মূলত চারটি প্রধান নির্মাণ পর্যায়ের মাধ্যমে গঠিত হয়েছে। প্রথম পর্যায়ে ৯ম শতাব্দীতে হলটি নির্মিত হয়েছিল, যা খিলানযুক্ত ভল্ট দ্বারা আবৃত ছিল এবং ক্রুশাকার স্তম্ভের উপর আধাবৃত্তাকার খিলান দ্বারা সমর্থিত ছিল।  ১১শ শতকে মসজিদের দক্ষিণ-পূর্ব অংশ সম্প্রসারণের সাথে নতুন স্তম্ভ যোগ করা হয়, যা খিলানযুক্ত ভল্ট দ্বারা আবৃত ছিল। এই সময়েই মিহরাবের নকশা উন্নয়ন শুরু হয়। জিরিদ শাসনামলে নির্মিত মিহরাবটি আধা-বৃত্তাকার খাঁজযুক্ত এবং কুফি শৈলীর শিলালিপি ও ফুলের নকশা দ্বারা অলংকৃত।  হাফসিদ যুগে মসজিদে আরও সম্প্রসারণ করা হয়। এই সময়ে একটি বর্গাকৃতির ভিত্তি বিশিষ্ট মিনার এবং উত্তর-পশ্চিম অংশে দুটি নতুন নাভ সংযোজন করা হয়। ১৮শ শতকে বাইরের দেয়ালের বরাবর একটি করিডর যোগ করার মাধ্যমে মসজিদের পূর্ণ নির্মাণ কাজ সম্পন্ন হয়।  মোনাস্তিরের বড় মসজিদের অন্যতম বৈশিষ্ট্য হল মিহরাবের উপরে কোনো গম্বুজ না থাকা, যা মধ্যযুগীয় ইফরিকিয়ান স্থাপত্যের জন্য অপেক্ষাকৃত বিরল।   আরও দেখুন    প্রাচীনতম মসজিদের তালিকা   তথ্যসূত্র   বিষয়শ্রেণী:প্রধান মসজিদ বিষয়শ্রেণী:তিউনিসিয়ার মসজিদ বিষয়শ্রেণী:৯ম শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
নোয়াখালী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড এর পরিচালিত ৮০টি পল্লী বিদ্যুৎ সমিতি মধ্যে একটি। নোয়াখালী পল্লী বিদ্যুৎ সমিতি চট্টগ্রাম বিভাগ এর নোয়াখালী জেলায় আটটি জোনাল অফিস, একটি সাব-জোনাল অফিস, চারটি এরিয়া অফিস এবং ৩১টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নোয়াখালী পল্লী বিদ্যুৎ সমিতি প্রতিষ্ঠিত হয় ১৯৮৫ সালে।   ইতিহাস  সমবায়ের সার্বজনীন নীতিমালা এবং ‘লাভ নয়, লোকসান নয়’ এ দর্শনের উপর ভিত্তি করে গ্রাহকগণকে প্রকৃত সুবিধা মালিকানায় স্বীকৃতি দিয়ে আর্থ-সামাজিক উন্নয়নে নোয়াখালী পল্লী বিদ্যুৎ সমিতির যাত্রা শুরু হয় ১৯৮৫ সালে।   জোনাল অফিস সমূহ  নোয়াখালী পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:   চাটখিল জোনাল অফিস  সেনবাগ জোনাল অফিস  সোনাইমুড়ী জোনাল অফিস  কোম্পানীগঞ্জ জোনাল অফিস  সোনাপুর জোনাল অফিস  কবিরহাট জোনাল অফিস  সুবর্ণচর জোনাল অফিস  আমিন বাজার জোনাল অফিস   সাব-জোনাল অফিস   নয়নপুর সাব-জোনাল অফিস   এরিয়া অফিস   কানকিরহাট এরিয়া অফিস  আমিশাপাড়া এরিয়া অফিস  লন্ডনমার্কেট এরিয়া অফিস  ফকিরহাট এরিয়া অফিস   গ্রাহক সংখ্যা  নোয়াখালী পল্লী বিদ্যুৎ সমিতির ছয় লক্ষেরও বেশি আবাসিক গ্রাহক রয়েছে।  তথ্যসূত্র  বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
জাভেদ আহমেদ খান হলেন সর্বভারতীয় তৃণমূল কংগ্রেস (টিএমসি) দলের একজন ভারতীয় রাজনীতিবিদ এবং পশ্চিমবঙ্গ সরকারের দুর্যোগ ব্যবস্থাপনা মন্ত্রী। এছাড়াও তিনি একজন বিধায়ক, ২০১১ সালের পশ্চিমবঙ্গ রাজ্য বিধানসভা নির্বাচনে কসবা আসন থেকে নির্বাচিত হন।Mamata allots portfolios, keeps key ministriesAll the Didi's men তিনি সর্বভারতীয় তৃণমূল কংগ্রেস (টিএমসি) দলের রাজনীতিবিদ। তিনি একজন দীর্ঘদিনের রাজনীতিবিদ এবং একজন সমাজসেবক। জাভেদ আহমেদ খান ১৯৫৬ সালে জন্মগ্রহণ করেন। তিনি ১৯৭৮ সালে কলকাতার সেন্ট জেভিয়ার্স কলেজ থেকে ব্যাচেলর অফ কমার্স (অনার্স) সম্পন্ন করেন। খান জনসেবায় যুক্ত হন।  ২০০৬ সালে বালিগঞ্জের জনগণ (দক্ষিণ কলকাতা, পশ্চিমবঙ্গ, ভারত) খানকে পশ্চিমবঙ্গ বিধানসভায় তাদের প্রতিনিধি () হিসাবে নির্বাচিত করেছিল।  খান ১৯৯৫ থেকে ২০১০ পর্যন্ত ৬৬ নং ওয়ার্ডের (তোপসিয়া) কাউন্সিলর হিসেবেও দায়িত্ব পালন করেছেন। এছাড়াও ২০০০-২০০৫ সালে খান সুব্রত মুখার্জির (কলকাতার প্রাক্তন মেয়র) নেতৃত্বে কলকাতা মিউনিসিপ্যাল কর্পোরেশনের (কেএমসি) কাউন্সিলের মেয়র (স্বাস্থ্য) সদস্য হিসাবে শপথ নেন। তা সত্ত্বেও, ২০০৫ থেকে ২০১০ সাল পর্যন্ত খান কেএমসিতে বিরোধী দলের নেতা নির্বাচিত হন।   তথ্যসূত্র   বিষয়শ্রেণী:বাঙালি মুসলিম বিষয়শ্রেণী:ভারতীয় মুসলিম বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
কোয়ান্টাম বলবিজ্ঞানে একটি ওয়েভ ফাংশন কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।  শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|2) বাস্তব ব্যাখ্যা রয়েছে। |Ψ|2 কে সম্ভাব্যতা ঘনত্ব বলে। thumb|upright=1.25|Comparison of classical and quantum harmonic oscillator conceptions for a single spinless particle. The two processes differ greatly.  The classical process (A–B) is represented as the motion of a particle along a trajectory. The quantum process (C–H) has no such trajectory. Rather, it is represented as a wave; here, the vertical axis shows the real part (blue) and imaginary part (red) of the wave function. Panels (C–F) show four different standing-wave solutions of the Schrödinger equation. Panels (G–H) further show two different wave functions that are solutions of the Schrödinger equation but not standing waves.  ব্যাখ্যা তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়। তথ্যসূত্র   বিষয়শ্রেণী:তরঙ্গ বিষয়শ্রেণী:তরঙ্গ বলবিজ্ঞান
জামালগঞ্জ কয়লা ক্ষেত্র জয়পুরহাট জেলার জামালগঞ্জে অবস্থিত একটি কয়লা ক্ষেত্র। ১৯৬২ সালে কয়লা ক্ষেত্রটি আবিষ্কৃত হয়। ১১.৬৬ বর্গকিলোমিটার এলাকাজুড়ে কয়লা ক্ষেত্রটি বিস্তৃত। এখানে কয়লার স্তরের গভীরতা ১১৫৪ মিটার। মজুদ কয়লার পরিমাণ ৫৪৫০ মেট্রিক টন।  ইতিহাস ১৯৬২ সালে যুক্তরাষ্ট্রের সহায়তায় তখনকার খনিজ ও জ্বালানি শক্তি কমিশন জয়পুরহাট জেলার জামালগঞ্জে ১১টি ক্ষেত্র চিহ্নিত করেন। এই এলাকার ৬৭০ থেকে ১০৬২ মিটার গভীরে উন্নতমানের হাই ভলাটাইল বিটুমিনাস কয়লার সন্ধান পাওয়া যায়।  খনন কাজ ২০১৫ সালের ২১শে জুন বাংলাদেশের পেট্রোবাংলার সাথে ভারতের মাইনিং এসোসিয়েটস প্রাইভেট লিমিটেডের একটি চুক্তি স্বাক্ষরিত হয়। তারা পরীক্ষা করে দেখে কয়লার ফাঁকের আনুবীক্ষণিক স্তরে কি পরিমাণ মিথেন গ্যাস রয়েছে। ২০১৮ সালে পেট্রোবাংলা এই কয়লা ক্ষেত্রের উত্তর-পশ্চিমাংশের ১৫ বর্গকিলোমিটার এলাকায় প্রথম ধাপে সম্ভাব্যতা যাচাই করে কয়লা উত্তোলনের উদ্যোগ গ্রহণ করে।  তথ্যসূত্র  গ্রন্থপঞ্জি    বিষয়শ্রেণী:বাংলাদেশের কয়লা খনি
হিউ মাইকেল জ্যাকম্যান (জন্ম ১২ অক্টোবর ১৯৬৮) একজন অস্ট্রেলিয়ান অভিনেতা, গায়ক, প্রযোজক। জ্যাকম্যান সুপারহিরো, ঐতিহাসিক এবং রোমান্টিক চলচ্চিত্রে অভিনয় করে আন্তর্জাতিক খ্যাতি লাভ করেছেন। তিনি এক্স-মেন চলচ্চিত্র ধারাবাহিকে দীর্ঘ সময় ধরে চলা ভূমিকা উলভারিন চরিত্রে অভিনয় করেছেন, পাশাপাশি তিনি রোমান্টিক চলচ্চিত্র কেট অ্যান্ড লিওপোল্ড (২০০১), ভুতুড়ে-অ্যাকশন চলচ্চিত্র ভ্যান হেলসিং (২০০৪), জাদু-নাটকীয় বিষয়ক চলচ্চিত্র দ্য প্রেস্টিজ (২০০৬), মহাকাব্যিক কল্পকাহিনী নাটকীয় দ্য প্রেস্টিজ (২০০৬), মহাকাব্যিক ঐতিহাসিক রোমান্টিক নাটকীয় অস্ট্রেলিয়া (২০০৮), লে মিজেরাবল (২০১২) চলচ্চিত্র সংস্করণ, গোয়েন্দা-কাহিনী প্রিজনার্স (২০১৩), সঙ্গীতধর্মী দ্য গ্রেটেস্ট শোম্যান (২০১৭)-এর মতো চলচ্চিত্রে মুখ্য চরিত্রে অভিনয় করেছেন। তার লে মিজেরাবল কাজের জন্য তিনি প্রথমবারের মত শ্রেষ্ঠ অভিনেতা বিভাগে একাডেমি পুরস্কারের মনোনয়ন এবং ২০১৩-তে তার প্রথম সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার পান।  ব্রডওয়ে থিয়েটারে, জ্যাকম্যান দ্য বয় ফ্রম অজে তার ভূমিকার জন্য একটি টনি পুরস্কার জয় করেন। টনি পুরস্কারের নিজেদের একটি চারবারের উপস্থাপক, তিনি তার একটি উপস্থিতির জন্য এমি পুরস্কার লাভ করেন। জ্যাকম্যান এছাড়াও ২২ ফেব্রুয়ারি ২০০৯-এ ৮১তম একাডেমি পুরস্কার উপস্থাপনা করেন।  চলচ্চিত্র  তথ্যসূত্র  বহিঃসংযোগ         বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রেলীয় অভিনেতা বিষয়শ্রেণী:২১শ শতাব্দীর অস্ট্রেলীয় অভিনেতা বিষয়শ্রেণী:অস্ট্রেলীয় চলচ্চিত্র অভিনেতা বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় টেলিভিশন অভিনেতা বিষয়শ্রেণী:অস্ট্রেলীয় টেলিভিশন উপস্থাপক বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:অস্ট্রেলীয় খ্রিস্টান বিষয়শ্রেণী:অস্ট্রেলীয় মঞ্চ অভিনেতা বিষয়শ্রেণী:অস্ট্রেলীয় কণ্ঠাভিনেতা বিষয়শ্রেণী:গ্র্যামি পুরস্কার বিজয়ী বিষয়শ্রেণী:সিডনি প্রযুক্তি বিশ্ববিদ্যালয়ের প্রাক্তন শিক্ষার্থী
রিসোদ () ভারতের মহারাষ্ট্র রাজ্যের ওয়াসিম জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪২ মিটার (১৭৭৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রিসোদ শহরের জনসংখ্যা হল ২৭,৫১৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে রিসোদ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ফ্রান্কলিন রোবার্তো "ববি" লাশলি (জন্ম জুলাই ১৬, ১৯৭৬) একজন আমেরিকান পেশাদার কুস্তিগির এবং মিক্সড মার্শাল আর্টিস্ট। তিনি বর্তমানে ডাব্লিউডাব্লিউই এর সাথে যুক্ত রয়েছেন, যেখানে তিনি ববি লাশলি নামে স্ম্যাকডাউন ব্র‍্যান্ডের হয়ে কুস্তি লড়েন।  তিনি ডাব্লিউডাব্লিউ এর একসময়ের ৩য় ব্র‍্যান্ড ইসিডাব্লিউ এর হয়ে দুইবার হেভিওয়েট চ্যাম্পিয়নশিপ জিতেছেন এবং একবার ইউনাইটেড স্ট্যাটেস চ্যাম্পিয়ন হয়েছেন।তার সাথে তিনি টোটাল ননস্টপ একশন রেসলিং এর জন্যও পরিচিত, যেখানে তিনি চারবার ইমপ্যাক্ট ওয়ার্ল্ড চ্যাম্পিয়ন হয়েছেন।   প্রাথমিক জীবন  ফ্রান্কলিন রোবার্তো লাশলি আমেরিকান ড্রিল সার্জেন্ট এর ঘরে জন্মগ্রহণ করেন।তার শৈশব কেটেছে এক মিলিটারি বেস থেকে আরেক মিলিটারি বেস এ। লেশলে যখন সপ্তম শ্রেণিতে পড়ে তখন তার এমেচার রেসলিং এর সাথে পরিচয় ঘটে। তিনি জাংশন সিটি হাই স্কুলে পড়াশোনা করেছেন এবং পাশাপাশি কুস্তি চালিয়ে গেছেন। লাশলি মিসৌরি ভ্যালি কলেজ এ পড়াশোনা করেছেন। যেখানে তিনি ১৯৯৬,১৯৯৭ এবং ১৯৯৮ সালে ১৭৭ পাইন্ড ক্যাটাগরিতে ন্যাশনাল রেসলিং চ্যাম্পিয়ন হয়েছেন। ১৯৯৯ সালে ব্যাচেলর ডিগ্রিতে স্নাতক করেছেন।  তথ্যসূত্র   বহিঃসংযোগ      LashleyNutrition.com (Bobby Lashley's Online Supplement Company)   FightBobby.com (Bobby Lashley's official social network site)  Lashley Management (Bobby Lashley's MMA Management company)  Inoki Genome Federation profile    বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:মার্কিন টেলিভিশন অভিনেতা বিষয়শ্রেণী:আফ্রো-মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:কলোরাডো স্প্রিংসের ক্রীড়াবিদ বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:আফ্রিকান-মার্কিন পুরুষ পেশাদার কুস্তিগির বিষয়শ্রেণী:মার্কিন পুরুষ মিশ্র মার্শাল শিল্পী বিষয়শ্রেণী:মার্কিন সামরিক ব্যক্তি বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী বিষয়শ্রেণী:ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির
ভারভারা সাহাকিয়ান (মৃত্যু ১৯৩৪) ছিলেন একজন আর্মেনীয় রাজনীতিবিদ। ১৯১৯ খ্রিস্টাব্দে তিনি সংসদে নির্বাচিত হয়ে দেশের প্রথম তিন মহিলা সাংসদের মধ্যে একজন হয়েছিলেন।   জীবনপঞ্জী  ভারভারা সাহাকিয়ান আভেতিক সাহাকিয়ানের সঙ্গে বিবাহ বন্ধনে আবদ্ধ হয়েছিলেন, যিনি আর্মেনিয়ার সংসদের প্রথম চেয়ারম্যান হয়েছিলেন।  আর্মেনীয় বিপ্লবী ফেডারেশনের একজন সদস্যWomen's Suffrage: The Armenian Formula  Chai Khana  হিসেবে জুন ১৯১৯ সংসদ নির্বাচনে তিনি এক প্রার্থী ছিলেন এবং একই সঙ্গে তিনি পারছুহি পার্টিজপানিয়ান-বার্সেগিয়ান এবং কাতারাইন জালিয়ান-মানুকিয়ানThe women MPs of the First Republic of Armenia Armenians Today সহ তিন নির্বাচিত মহিলা প্রতিনিধির অন্যতম ছিলেন।  ১৯২০ খ্রিস্টাব্দে বলশেভিক দায়িত্ব গ্রহণের পর আভেতিক বন্দি হয়েছিলেন। তাঁর মুক্তি হওয়ার পর, ইরাকে বসতি স্থাপনের আগে  তাঁদের শিশুরা সহ ওই দম্পতি পায়ে হেঁটে পারস্যের তাবরিজে পালিয়ে গিয়েছিলেন। যাই হোক, আবহাওয়ার তারতম্যে ভারভারার স্বাস্থ্যের ক্ষতি হয় এবং পরিবার সহ বেইরুটে পুনর্বসতি করেন।Առաջին հանրապետության կին պատգամավորները  Women of Armenia তিনি স্থানীয় আর্মেনিয়ান রিলিফ ক্রসে সামিল হয়েছিলেন, কিন্তু ১৯৩৪ খ্রিস্টাব্দে তাঁর জীবনাবসান হয়।   তথ্যসূত্র   বিষয়শ্রেণী:১৯৩৪-এ মৃত্যু বিষয়শ্রেণী:লেবাননে আর্মেনীয় অভিবাসী বিষয়শ্রেণী:রাজনীতিতে আর্মেনীয় নারী
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/summer.html#93 এটি সামারস্ল্যাম কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ১৯৯৩ সালের ৩০শে আগস্ট তারিখে মার্কিন যুক্তরাষ্ট্রের মিশিগানের অবার্ন হিলসের দ্য প্যালেস অব অবার্ন হিলসে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট এগারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে লেক্স লুগার ডাব্লিউডাব্লিউএফ চ্যাম্পিয়নশিপ ম্যাচে ইয়োকোজুনাকে পরাজিত করেছে। অন্যান্য শীর্ষস্থানীয় ম্যাচে, শন মাইকেলস ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে মিস্টার পারফেক্টকে এবং একক ম্যাচে ব্রেট হার্ট ডইঙ্ক দ্য ক্লাউনকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ১৯৯৩ সালের এই অনুষ্ঠানটি সামারস্ল্যাম কালানুক্রমিকের ষষ্ঠ অনুষ্ঠান ছিল, যা ৩০শে আগস্ট তারিখে মার্কিন যুক্তরাষ্ট্রের মিশিগানের অবার্ন হিলসের দ্য প্যালেস অব অবার্ন হিলসে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৯৩ সামারস্ল্যাম বিষয়শ্রেণী:আগস্ট ১৯৯৩-এ মার্কিন যুক্তরাষ্ট্রে ঘটনা বিষয়শ্রেণী:১৯৯৩-এ মিশিগান বিষয়শ্রেণী:মিশিগানে ঘটনা বিষয়শ্রেণী:অবার্ন হিলসে পেশাদার কুস্তি
রিচার্ড কাউচ (১৮১৭ — ১৯০৫) একজন ব্রিটিশ ভারতীয় বিচারক। তিনি কলকাতা উচ্চ আদালতের দ্বিতীয় প্রধান বিচারপতি নিযুক্ত হন।  কর্মজীবন ১৮৬৬ সালে বোম্বে উচ্চ আদালতের প্রধান বিচারপতি নিযুক্ত হন স্যার কাউচ। চার বছর সেই পদে কাজ করার পরে তিনি কলকাতায় আসেন ও কলিকাতা হাইকোর্টের প্রদান বিচারপতি নিযুক্ত হন স্যার বার্নেস পিককের পরে। ১৮৭০ থেকে ১৮৭৫ সাল অব্দি তিনি কলিকাতা হাইকোর্টে কর্মরত ছিলেন। অবসর গ্রহণের পরে ১৮৮১ সালে প্রিভি কাউন্সিলে নির্বাচিত হন তিনি।  তথ্যসূত্র  বিষয়শ্রেণী:১৮১৭-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:ভারতীয় বিচারপতি বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:নাইটস ব্যাচেলর
ক্যাথরিন জিটা-জোন্স  (, ; জন্ম: ২৫শে সেপ্টেম্বর ১৯৬৯) একজন ওয়েলসীয় অভিনেত্রী। মঞ্চ অভিনেত্রী হিসেবে ক্যারিয়ার শুরু করে ব্রিটিশ ও মার্কিন টেলিভিশন এ অভিনয়ের পর হলিউড এ পা রাখেন। ১৯৯৮ সালের দ্য মাস্ক অব জরো চলচ্চিত্রতে অভিনয়ের মাধ্যমে বিখ্যাত হয়ে উঠেন এই অভিনেত্রী। পরবর্তীতে ২০০০ সালে ট্রাফিক চলচ্চিত্রে অভিনয়ের জন্য সহযোগী অভিনেত্রী হিসেবে গোল্ডেন গ্লোব এ্যাওয়ার্ড জিতে নেন। ২০০২ সালে শিকাগো চলচ্চিত্রের জন্য তিনি অস্কার লাভ করেন।   উল্লেখযোগ্য চলচ্চিত্র   বছর নাম ভূমিকা ১৯৯০  Scheherazade ১৯৯১ দ্য ডার্লিং বাডস অব মে Mariette ১৯৯২ ক্রিস্টোফার কলম্বাস: দ্য ডিসকভারি Beatriz ১৯৯৩ স্পিলিটিং হিয়ারস্ Kitty ১৯৯৪ দ্য সিন্ডার পাথ Victoria Chapmann ১৯৯৪  দ্য রিটার্ন অব দ্য নেটিভ Eustacia Vye ১৯৯৫ ক্যাথরিন দ্য গ্রেট Catherine II ১৯৯৫ ব্লু জুস Chloe ১৯৯৬ দ্য ফ্যান্টম Sala ১৯৯৮ দ্য মাস্ক অব জরো Eléna (De La Vega) Montero ২০০০ ট্রাফিক Helena Ayala ২০০২ শিকাগো Velma Kelly ২০০৪ দ্য টার্মিনাল Amelia Warren ২০০৪ ওশেন্‌স টুয়েলভ Isabel Lahiri ২০০৫ দ্য লিজেন্ড অব জরো Elena de la Vega Murrieta২০০৯ দ্যা রিবাউন্ড Sandy ২০১২ প্লেইং দ্য ফিল্ড Denise ২০১২ লে দ্য ফেবারিট Tulip Heimowitz ২০১২ রক অব এজেস মেয়রের পত্নী  টীকা  তথ্যসূত্র  বহিঃসংযোগ                 বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ওয়েলসীয় অভিনেত্রী বিষয়শ্রেণী:২১শ শতাব্দীর ওয়েলসীয় অভিনেত্রী বিষয়শ্রেণী:আইরিশ বংশোদ্ভূত ওয়েলসীয় ব্যক্তি বিষয়শ্রেণী:ওয়েলশ কণ্ঠাভিনেত্রী বিষয়শ্রেণী:ওয়েলশ চলচ্চিত্র অভিনেত্রী বিষয়শ্রেণী:ওয়েলসীয় টেলিভিশন অভিনেত্রী বিষয়শ্রেণী:ওয়েলসীয় নৃত্যশিল্পী বিষয়শ্রেণী:ডগলাস পরিবার বিষয়শ্রেণী:মার্কিন যুক্তরাষ্ট্রে ওয়েলসীয় প্রবাসী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:অডিওবই পাঠক বিষয়শ্রেণী:মার্কিন যুক্তরাষ্ট্রে ওয়েলশ প্রবাসী
thumb|upright|কাই তৈরির কিছু উপকরণ  লাল তরকারি (; , , আক্ষরিকঅর্থে: মসলাদার স্যুপ) হচ্ছে এক প্রকার জনপ্রিয় থাই রন্ধনশৈলীর খাবার যা নারকেল দুধে লাল তরকারি কাই করে রান্না করা হয় এবং এতে মাংস মিশানো হয়; যেমন মুরগীর মাংস, গরুর মাংস, শূকরের মাংস, হাসের মাংস বা চিংড়ি, অথবা নিরামিষ আমিষ উৎস যেমন টফু ব্যবহার করা হয়।  লাল তরকারির কাই মূল থাই লাল তরকারির কাই ( ) ঐতিহ্যগতভাবে পেষণী এবং পাত্রে তৈরি করা হয়, এবং প্রস্তুতকালে সারাক্ষণ আর্দ্র রাখা হয়। লাল বর্ণটি শুকনো লাল মরিচ ( ) থেকে আসে – যেটা প্রিক ছী ফা লাল মরিচ হিসেবে শুকানো হয়। প্রধান উপকরণের মধ্যে রয়েছে (শুকনো) লাল মরিচ, রসুন, গন্ধপিঁয়াজ, গালানগল, চিংড়ি বাঁটা, লবণ, কাফির লেবুর খোসা, ধনের মূল, ধনে বীজ, জিরা বীজ, গোল মরিচ এবং লেবু ঘাস। আজকাল, থাই লাল তরকারির কাই বাজারে একদম সহজপ্রাপ্য হয়ে গেছে যা বিপুল পরিমাণে বানানো হয়, এবং বিভিন্ন ব্র্যান্ডের বয়ামও পাওয়া যায়। উপকরণ এবং প্রস্তুতকরণ প্রস্তুতকৃত  লাল তরকারির কাইকে কড়াইয়ে করে রান্নার তেল দিয়ে রান্না করা হয়, যেটাতে নারকেল দুধ যোগ করা হয়। তারপর আমিষের উৎস হিসেবে এই তরকারি-ভিত্তিক স্যুপে মাংস মিশানো হয়। লাল তরকারি হিসেবে বিভিন্ন প্রকারের মাংস তৈরি করা হতে পারে, এগুলো হল- মুরগীর মাংস, গরুর মাংস, শূকরের মাংস, চিংড়ি, হাসের মাংস, বা বহিরাগত নানা জাতের মাংসও হতে পারে যেমন- ব্যাঙ এবং সাপের মাংস। যদিও সবথেকে প্রচলিত হচ্ছে মুরগী, শূকর এবং গরুর মাংস। মাংসগুলোকে কামড়যোগ্য করে টুকরা টুকরা করা হয়। সাধারণ সংযোজিত খাদ্য তালিকায় আছে- মাছের ভর্তা, চিনি, কাটা কাফির লেবুর পাতা, থাই বেগুন, বাঁশের কুঁড়ি, থাই বাসিল (বাই হরাফা)।  টফু, মাংস সদৃশ কিছু বা শাকসবজি যেমন মিষ্টিকুমড়া, একটি ছদ্ম-নিরামিষাশী উপায় হিসেবে পরিবর্তিত হতে পারে, তবে তরকারির কাইয়ে চিংড়ীর কাইয়ের উপস্থিতির কারণে, আমিষ প্রতিস্থাপন এই খাবারের পদকে নিরামিষাশী করে না। যাইহোক না কেন, উদ্ভিদভোজী লাল তরকারির কাই এখন পাওয়া যায়।  এই খাবার সাধারণত স্যুপের মতো ঘন প্রকৃতির হয় এবং একটি বাটিতে পরিবেশন করা হয় ও ভাপে সিদ্ধ ভাতের সাথে খাওয়া হয়।  লাল তরকারির কাই নিজেই আবার এই জাতের নয় এমন অন্যান্য অনেক খাদ্যের মূল স্বাদ সৃষ্টি করে থাকে যেমন থট ম্যান প্লা (মাছের কেক) এবং সাই য়ুয়া (গ্রীল করা চিয়াং মাই মাংসের বড়া)। আরো দেখুন  নারকেল স্যুপ  থাই তরকারি  সবুজ তরকারি  মাসামান তরকারি  তথ্যসূত্র  বহিঃসংযোগ  লাল তরকারি এবং অন্যান্য থাই তরকারি সম্পর্কিত নিবন্ধ  লাল তরকারির কাইয়ের রেসিপি  বিষয়শ্রেণী:থাই তরকারি বিষয়শ্রেণী:নারকেল ধারণকারী খাদ্য
গাভালু (, মিষ্টি খোসা) ভারতের অন্ধ্রপ্রদেশে তৈরি সাধারণ ভারতীয় মিষ্টিগুলির মধ্যে একটি। এটি সাধারণ ময়দা এবং জল বা দুধের মিশ্রণ (মণ্ড)। প্রস্তুত ময়দাটি ছোট ছোট গোল আকৃতির হয়, যেগুলি চ্যাপ্টা করে একটি বিশেষ সরঞ্জাম দিয়ে বেলা হয়, যাতে গাভালু (কাউরি শেল) আকার নিতে পারে। এটি ঘি, এলাচ, গুড় এবং সর্বত্র ব্যবহার্য ময়দা দিয়ে তৈরি সমস্ত অনুষ্ঠানে অবশ্য ব্যবহার করা মিষ্টি। এই খোসাজাতীয় মিষ্টিগুলি তেল বা ঘিতে ভাজা হয় এবং চিনি বা গুড়ের শিরায় ভিজিয়ে রাখা হয়। এই সাধারণ শেল আকৃতি শিরা ধরে রাখতে সহায়তা করে। ঐতিহ্যগতভাবে, গাভালু একটি কাঠের ছাঁচের উপর চাপানো এবং ছাঁচ করা হয়। ছোট আকারের মিষ্টি শেল আকৃতির গাভালুগুলি ঐতিহ্যগতভাবে ভারতীয় উৎসব দীপাবলির জন্য তৈরি করা হয়। এগুলি মূলত স্বাস্থ্যকর পরিবেশে, পুষ্টিকর এবং সাশ্রয়ী করার জন্য করা হয়।  ইংরেজীতে তেলুগু শব্দ 'গাভালু' এর অর্থ শেল বা খোসা কারণ ময়দাটি নির্দিষ্ট গাভালু ছাঁচের উপর সমতল করা হয় যা এটিকে স্ট্রাইপ দেয় যা পরে একটি শেল আকারে মোড়ানো হয় এবং চিনি / গুড়ের শিরায় ভিজিয়ে দেওয়া হয়। বেল্লাম গাভালু অন্ধ্র অঞ্চলের জন্য একটি অনন্য স্থানীয় জলখাবার। গাভালু দুটি রূপে প্রস্তুত করা যেতে পারে, একটি মিষ্টি সংস্করণ যা চিনি বা গুড়ের সাথে থাকে এবং অন্যটি একটি মশলাদার সংস্করণ যেখানে লাল লঙ্কার গুঁড়ো ময়দার সাথে যুক্ত করা হয় এবং প্রস্তুত করা হয়। মিষ্টি গুড়ের সংস্করণটি ভগবান কৃষ্ণের প্রিয় এবং গোকুলাষ্টমীতে তাঁর জন্য পরিবেশন করার জন্য এটি একটি খুব উপযুক্ত পদ।  আরও দেখুন কিদ্য  তথ্যসূত্র   বিষয়শ্রেণী:ভারতীয় মিষ্টান্ন বিষয়শ্রেণী:অন্ধ্র রন্ধনশৈলী বিষয়শ্রেণী:ডুবোতেলে ভাজা খাবার বিষয়শ্রেণী:ভারতীয় চালের পদ
আশারামবাড়ী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।Sitting and Previous MLAs from আশারামবাড়ী কেন্দ্র   ভোটার পরিসংখ্যান  ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৬,৪১৩ জন, যার মধ্যে পুরুষ ভোটার ১৮,৫৬৬ জন এবং নারী ভোটার ১৭,৮৪৭ জন। আশারামবাড়ী বিধানসভা কেন্দ্রে ২০১৮ ভোটার লিঙ্গানুপাত ৯৬১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩২,২৩৯ জন যার মধ্যে পুরুষ ভোটার ১৬,৩৭৬ জন এবং নারী ভোটার ১৫,৮৬৩ জন।   বিধানসভার সদস্য    নির্বাচন বিধায়কদল সময়কাল১৯৭২নৃপেন চক্রবর্তী১৯৭২-৭৭১৯৭৭বিদ্যা দেববর্মা১৯৭৭-৯৮১৯৮৩১৯৮৮১৯৯৩১৯৯৮ সন্ধ্যারাণী দেববর্মা১৯৯৮-২০০৩২০০৩শচীন্দ্র দেববর্মা২০০৩-১৩২০০৮২০১৩অঘোর দেববর্মা২০১৩-১৮২০১৮ মেওয়ার কুমার জামাতিয়া২০১৮-বর্তমান   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:খোয়াই জেলা বিষয়শ্রেণী:ত্রিপুরার বিধানসভা কেন্দ্র
ডান|থাম্ব| কেনু কেনু হ'ল একটি উচ্চ ফলনের ম্যান্ডারিন শংকর যা ভারত ও পাকিস্তানের বৃহত্তর পাঞ্জাব অঞ্চলে ব্যাপকভাবে চাষ হয়।  এটি দুটি চাষযোগ্য সাইট্রাসের সংকর - 'কিং' (সাইট্রাস নোবিলিস) 'উইলো লিফ' (সাইট্রাস ডেলিসিওসা ) - প্রথম ক্যালিফোর্নিয়া বিশ্ববিদ্যালয় সাইট্রাস এক্সপেরিমেন্ট স্টেশনে হাওয়ার্ড বি ফ্রস্ট Y. H. Hui, M. Pilar Cano, and Josef Barta (Editors) Handbook of Fruits and Fruit Processing. Wiley, John & Sons. 2006. ; page 312. দ্বারা উদ্ভাবিত। মূল্যায়নের পরে, 'কিনু' ১৯৩৫ সালে বাণিজ্যিকভাবে চাষের জন্য একটি নতুন সাইট্রাস হাইব্রিড হিসাবে প্রকাশিত হয়েছিল।    তথ্যসূত্র   বিষয়শ্রেণী:সাইট্রাস হাইব্রিড বিষয়শ্রেণী:ক্যালিফোর্নিয়ার কৃষি বিষয়শ্রেণী:মার্কিন যুক্তরাষ্ট্রে উদ্ভূত ফসল বিষয়শ্রেণী:সাইট্রাস
thumb|250px|বব্বর প্যাটারা, নাসা ওয়ার্ল্ড উইন্ড থেকে গৃহীত একটি স্ক্রিনশটের উপরের বাঁ-কোণে অবস্থিত। বব্বর প্যাটারা (ইংরেজি: Babbar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৮৬ কিলোমিটার এবং এটির স্থানাঙ্ক । প্যাটারাটির নামকরণ হয়েছিল এক সুমেরীয় সূর্যদেবতার নামানুসারে এবং ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। বব্বর প্যাটারার কাছে কয়েকটি ঢাল চ্যূতির পরিচায়ক। বব্বর প্যাটারার ঠিক দক্ষিণে রয়েছে লারসিয়া প্লেনাম নামক মালভূমি, আরও দক্ষিণে রয়েছে স্বারোগ প্যাটারা এবং পূর্ব দিকে রয়েছে ইজিপ্ট মনস নামক পর্বতটি।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর পৃষ্ঠভাগের বৈশিষ্ট্য